b'\n_START_ARTICLE_\nMajai (tauta)\n_START_PARAGRAPH_\nMajai\xc2\xa0\xe2\x80\x93 Centrin\xc4\x97s Amerikos ind\xc4\x97n\xc5\xb3 taut\xc5\xb3 grup\xc4\x97, kalbanti giminingomis kalbomis ir gyvenanti daugiausia Jukatano pusiasalyje. Ikikolumbiniais laikais \xc5\xa1iose vietose j\xc5\xb3 prot\xc4\x97viai suk\xc5\xabr\xc4\x97 Maj\xc5\xb3 civilizacij\xc4\x85._NEWLINE_Maj\xc5\xb3 kalbomis dabar kalba apie 800 t\xc5\xabkst. \xc5\xbemoni\xc5\xb3, daugelis i\xc5\xa1 j\xc5\xb3 taip pat kalba ispani\xc5\xa1kai.\n_START_SECTION_\nBuitis\n_START_PARAGRAPH_\nPagrindiniai skirtumai yra tarp auk\xc5\xa1tumose ir \xc5\xbeemumose gyvenan\xc4\x8di\xc5\xb3 maj\xc5\xb3. Jukatekai, lakandonai ir \xc4\x8dontaliai\xc2\xa0\xe2\x80\x93 \xc4\x8doliai gyvena \xc5\xbeemumose. Huastekai yra tiek geografi\xc5\xa1kai, tiek lingvisti\xc5\xa1kai labiausiai izoliuota maj\xc5\xb3 gentis. Visi kiti majai gyvena auk\xc5\xa1tumose._NEWLINE_Dabar majai daugiausia augina gr\xc5\xabdines kult\xc5\xabras: kukur\xc5\xabzus, pupas ir moli\xc5\xabgus. Gyvena bendruomen\xc4\x97mis, kaimuose, fermose. \xc5\xbdem\xc4\x97s \xc5\xabkio \xc4\xafrankiai primityv\xc5\xabs. Jukatekai laiko kiaules, vi\xc5\xa1tas, kartais\xc2\xa0\xe2\x80\x93 jau\xc4\x8dius. Pramone majai beveik neu\xc5\xbesiima, o jei ir u\xc5\xbesiima, beveik visa orientuota \xc4\xaf nam\xc5\xb3 vartojimo prekes. Be to, \xc5\xbeem\xc4\x97s \xc5\xabkio kult\xc5\xabras parduoda gretimiems regionams, kur j\xc5\xb3 n\xc4\x97ra._NEWLINE_Apranga tradicin\xc4\x97, ypa\xc4\x8d tarp moter\xc5\xb3; vyrai daugiau d\xc4\x97vi \xc5\xa1iuolaikinius drabu\xc5\xbeius. Audimas ir verpimas buvo populiarus, ta\xc4\x8diau dabar gana retas, ir daugelis ne\xc5\xa1ioja fabrikuose pagamintus drabu\xc5\xbeius.'